**ANEXA 10**

**Societatea [...]**

**Str. [...]**

**J --------------; R0------**

**Tel. : ------;**

**Email : ----**

**www.----**

**CONTRACT DE MANDAT**

**NR. [...] din [...]**

**Având în vedere:**

*Prevederile Hotărârii nr. 639 din 27 iulie 2023 pentru aprobarea Normelor metodologice de aplicare a unor prevederi din Ordonanța de urgență a Guvernului nr.109/2011 privind guvernanța corporativă a întreprinderilor publice;*

*Dispozițiile O.U.G. nr. 109/2011 privind guvernanța corporativă a întreprinderilor publice si dispozițiile Legii nr. 31/1990 republicata cu modificările si completările ulterioare,*

Părțile convin asupra încheierii Contractului de mandat cu următoarele clauze:

**Art. 1. Definiții**

În cadrul prezentului Contract, termenii de mai jos vor avea următorul înțeles:

***"Act Constitutiv"*** înseamnă Actul constitutiv al Regiei, astfel cum a fost sau va fi modificat în orice moment;

***"Consiliul de Administrație"*** reprezintă organismul cu atribuții de deliberare și emitere a deciziilor, responsabil pentru administrarea Regiei, în conformitate cu prevederile Legii nr. 31/1990 privind societățile, cu modificările și completările ulterioare, ale Actului Constitutiv, ale dispozițiilor O.U.G. 109/2011 privind guvernanța corporativă a întreprinderilor publice, cu modificările și completările ulterioare, precum și ale Contractului;

***„Directorul"*** înseamnă persoana căreia i-au fost delegate atribuții de conducere a Regiei în conformitate cu prevederile art. 143 din Legea nr. 31/1990;

***"Indicatori de performanță financiari și nefinanciari”*** înseamnă obiectivele și criteriile/indicatorii prevăzuți în Anexa 1 la prezentul Contract, cu respectarea art. 6 din Contract, în baza cărora se va măsura și evalua performanța Administratorului în aducerea la îndeplinire a Planului de Administrare aprobat de Mandant;

***"Forța Majoră"*** înseamnă orice eveniment extern, imprevizibil, absolut invincibil și inevitabil, inclusiv, dar, fără a se limita la calamități naturale, dezastre navale sau aviatice, cutremure, incendii, inundații, secetă, explozii, sabotaj, embargo, revoluții, conflicte armate, greve, pandemie s.a., certificate ca atare de entități abilitate din România;

***"Legislația Relevantă"*** înseamnă, Legea nr. 31/1990 privind societățile cu modificările și completările ulterioare, O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, H.G. nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011, dispozițiile Codului Civil în materia Mandatului, precum și orice alte prevederi legale aplicabile activității Regiei și prezentului Contract;

***”Plan de Administrare”*** - planul elaborat și aprobat de către Consiliul de Administrație în colaborare cu Directorul, instrument de lucru al administratorilor și al directorilor concretizat într-un document întocmit pentru a determina drumul de parcurs al unei întreprinderi publice în perioada mandatului acestora, structurat pe două componente: de administrare, întocmit de consiliul de administrație și de management, întocmit de directori sau membrii directoratului; acesta este corelat cu scrisoarea de așteptări și stabilește misiunea, obiectivele, acțiunile, resursele și indicatorii de performanță financiari și nefinanciari pentru derularea unei activități specifice pe parcursul unei perioade viitoare care nu poate depăși 4 ani;

***”Scrisoare de așteptări”*** - document de lucru prin care autoritatea publică tutelară, în consultare cu orice acționari reprezentând individual sau împreună, 5% din capitalul social al întreprinderii publice, stabilește performanțele așteptate de la organele de administrare și conducere ale întreprinderii publice, precum și politica autorității publice tutelare privind întreprinderile publice care au obligații specifice legate de asigurarea serviciului public, pentru o perioadă de cel puțin 4 ani;

**Art.2. Părțile Contractului**

**Societatea [...]**, cu sediul social în [...], str. [...], înregistrată la Oficiul Comerțului sub nr. [...], având CUI [...], prin Consiliul de Administrație, în calitate de **MANDANT,**

și

**Domnul [...],** cetățean român, născut la data de [...] în mun. [...] jud[...], domiciliat în [...], având actul de identitate C.I. seria [...] nr. [...], eliberat de SPCLEP [...], la data de [...] având C.N.P. [....], în calitate de **MANDATAR** denumit în continuare și **DIRECTOR**.

**Art. 3. Obiectul și durata Contractului**

Obiectul prezentului contract, constă în stabilirea cadrului convențional privind încredințarea și exercitarea funcției de Director, în baza delegării acestuia de către Consiliul de Administrație al Regiei pe toată perioada de mandat a consiliului începând cu data de 01.10.2025 până la data de [....], a unor atribuții de conducere, în limitele permise de lege, de actul constitutiv și de deciziile Consiliului de Administrație, în scopul realizării obiectului de activitate al Regiei, mai puțin competentele încredințate conform legii și/sau actului constitutiv, Adunării Generale a Acționarilor sau Consiliului de Administrație.

**Art. 4 Reglementări cu privire la starea de alertă**

În perioada stării de alertă instituită prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19, aprobată cu modificări și completări prin Hotărârea Parlamentului României nr. 5/2020, cu modificările și completările ulterioare, Directorul va supraveghea și va lua măsurile necesare de primă urgență pentru prevenirea răspândirii/transmiterii intracomunitare a COVID-19 în rândul salariaților instituind un regulament cu privire la intrarea/ieșirea personalului din serviciu și măsurile pe care salariații sunt obligați să le respecte pe toată perioada stării de urgență.

**Obligațiile și drepturile Directorului**

**Art. 5. Obligațiile Directorului**

**5.1** Să exercite mandatul cu prudența și diligența unui bun conducător, cu loialitate, în interesul Regiei.

**5.2** În scopul realizării obligațiilor ce îi revin și potrivit clauzelor acestui contract, a actului constitutiv și a legii, Directorul este obligat să manifeste diligența unui bun proprietar și să ia toate măsurile necesare conducerii Regiei, în limitele obiectului de activitate statutar, fără a încălca competențele rezervate de lege sau de actul constitutiv Consiliului de administrație sau Adunării Generale a Acționarilor, în spiritul conservării și dezvoltării patrimoniului Regiei și al principiului creșterii continue a profitabilității activității statutare a Regiei, în vederea realizării de profit.

**5.3** Directorul are următoarele obligații:

**5.3.1** Să ia toate măsurile ce îi revin pentru îndeplinirea obiectului de activitate al Regiei, cu respectarea competențelor prevăzute de Legislația Relevantă și/sau de Actul Constitutiv;

**5.3.2** Să respecte modul de organizare a activității Regiei stabilit prin regulamentele și procedurile de lucru aprobate prin deciziile organelor statutare, Consiliul de administrație și/sau Adunarea Generală a Acționarilor, după caz și să facă propuneri de îmbunătățire a activității;

**5.3.3** Să respecte secretele comerciale și de producție ale Regiei;

**5.3.4** Să păstreze confidențialitatea tuturor datelor și informațiilor calificate ca atare prin reglementările legale ori cele interne ale Regiei și să ia toate măsurile operative care se impun în vederea realizării unui astfel de obiectiv;

**5.3.5** Să își folosească priceperea, experiența și mijloacele puse la dispoziție de către societate, în vederea conducerii activității acesteia, astfel încât să ajungă la îndeplinirea prevederilor din bugetul de venituri și cheltuieli aprobat de Adunarea Generală a Acționarilor;

**5.3.6** Să încheie acte juridice în numele Regiei, conform legislației în vigoare;

**5.3.7** Să asigure conducerea activităților Regiei, coordonarea și controlul acestora în ceea ce privește utilizarea resurselor financiare, materiale și umane;

**5.3.8** Să asigure managementul Regiei ca întreg;

**5.3.9** Să aducă la îndeplinire indicatorii de performanță financiari și nefinanciari prevăzuți în Anexa 1 la prezentul Contract, revizuiți, după caz.

**5.3.10** Să elaboreze - și să transmită Mandantului, raportul trimestrial privitor la activitatea Regiei, care să conțină situația realizării indicatorilor de performanță financiari și nefinanciari.

**5.3.11** Să prezinte Consiliului de Administrație (ori de câte ori se solicită), situația economico-financiară a Regiei, stadiul realizării indicatorilor de performanță financiari și nefinanciari, si alte documentații ori informații solicitate;

**5.3.12** Să aducă la cunoștință Consiliului de Administrație toate faptele și actele ce ar putea să determine acționarul unic să revoce sau să modifice mandatul și să notifice de îndată Consiliul de Administrație cu privire la ivirea oricărui caz de incompatibilitate ori conflict de interese și să ia toate măsurile pentru remedierea situației respective;

**5.3.13** În cazul renunțării la mandat, Directorul are obligația de a aduce la cunoștința Consiliului de Administrație intenția sa, cu cel puțin 30 de zile înainte, printr-o notificare scrisă și înregistrată la Societate. În această situație, răspunde pentru daunele cauzate prin renunțarea sa, cu excepția cazului în care acesta face dovada faptului că, exercițiul mandatului îi provoacă lui însuși prejudicii sau când Mandantul este de acord cu încetarea contractului de mandat. Dacă Mandantul este de acord cu încetarea contractului solicitată de Mandatar, durata de 30 de preaviz nu mai este necesară, Contractul de mandat încetând la data stabilită de comun acord între părți, acordul urmând a fi exprimat în scris chiar și prin semnarea și comunicarea la distanță prin mijloace electronice.

**5.3.14** Să participe la ședințele Consiliului de Administrație și ale Adunării Generale a Acționarilor, atunci când este cazul;

**5.3.16** Să elaboreze și să transmită un raport anual cu privire la remunerarea și alte avantaje acordate administratorilor și directorilor, conform art. 23 alin. 3 din OUG 109/2011;

**5.3.16** Să efectueze informările și raportările prevăzute de Legislația Relevantă și de reglementările procedurale în vigoare aplicabile Regiei.

**5.3.17** Să respecte pe toată perioada mandatului toate obligațiile legale și statutare referitoare la incompatibilități, conflicte de interese și abținerea de la deliberări, în condițiile în care se recunoaște că există sau pot apărea astfel de situații.

**5.3.18** Să ducă la îndeplinire deciziile Consiliului de Administrație/Adunării Generale a Acționarilor;

**5.3.19** Să răspundă patrimonial și personal pentru pagubele suferite de societate în cazul în care nu a îndeplinit, cu vinovăție, deciziile Consiliului de Administrație;

**5.3.20** Să asigure funcționarea sistemului de control intern/managerial, implementarea politicilor contabile și realizarea planificării financiare în cadrul Regiei.

**5.3.21** Să exercite toate celelalte obligații rezultate pentru directori din regulamentul de organizare și funcționare al Regiei.

**5.3.22** Să răspundă de implementarea integrală a Planului de Administrare, după data aprobării acestuia de către Consiliul de Administrație.

**5.4**. Directorul este răspunzător pentru pagubele suferite de societate în cazul luării unor decizii eronate de către Consiliul de Administrație, bazate pe informații furnizate de către mandatar, care se dovedesc a fi eronate și/sau incomplete.

**5.5.** În cazul în care aplicarea unei/unor decizii a Consiliului de Administrație conduce în mod evident la prejudicierea Regiei, Directorul este obligat să informeze de îndată și motivat Consiliul de administrație despre astfel de împrejurări.

**5.6.** Actele de dobândire, înstrăinare, închiriere, schimb sau de constituire în garanție a bunurilor din patrimoniul Regiei, vor fi încheiate numai cu aprobarea Consiliului de Administrație.

**5.7.** În scopul angajării ori sancționării, inclusiv prin desfacerea contractelor de muncă a unor persoane având funcții de conducere, Directorul este obligat să facă propuneri motivate Consiliului de administrație care va decide în consecință.

**5.8.** În temeiul calității sale de mandatar, Directorul răspunde față de societate pentru neîndeplinirea, din culpă sau cu intenție, a îndatoririlor care-i revin potrivit legii și/sau actului constitutiv, pentru întreaga perioadă aferentă exercitării mandatului încredințat potrivit acestui contract, fără autorizarea Consiliului de Administrație a Regiei.

**5.9.** Directorul nu are dreptul să divulge terților informațiile confidențiale la care a avut acces, în virtutea funcției sale, precum și secretele comerciale și/sau de producție pentru o perioadă de trei ani de la încetarea prezentului contract, sub sancțiunea răspunderii pentru daunele pe care le va putea avea societatea, ca efect al încălcării unei astfel de obligații.

**5.10.** Directorul nu va putea ocupa funcția de director, administrator, membru al directoratului sau al consiliului de supraveghere, cenzor sau, după caz, auditor intern ori asociat cu răspundere nelimitată, în alte societăți concurente sau având același obiect de activitate pe toată perioada contractului de mandat.

**5.11.** Directorul are obligația de a încheia o asigurare de răspundere profesională pentru asigurarea activității desfășurate în exercitarea prevederilor Contractului, a cărei valabilitate va fi menținută atât pe perioada valabilității Contractului, cât și pentru o perioadă de cel puțin 90 de zile de la data încetării Contractului. Societatea se angajează să suporte costurile asigurării de răspundere profesională a Directorului în limita unei sume asigurate de 45.000 lei.

**5.12.**Directorului i se aplică toate celelalte prevederi prevăzute de Legislația Relevantă referitoare la îndatoririle lui, inclusiv prevederile legale privind concurența ne loaială și asigurarea confidențialității în activitatea desfășurată în calitate de mandatar.

**5.13.** Directorul răspunde pentru nerespectarea prevederilor Anexei 2 privind obligațiile de neconcurentă aplicabile conform prezentului Contract.

**Art. 6 Drepturile Directorului**

**6.1.** Să primească lunar, pentru activitatea desfășurată, începând cu data de 01.10..2025 (data numirii sale conform Contractului) o indemnizație fixă al cărei cuantum este în sumă de **[....],00 lei brut**, în conformitate cu sumele prevăzute cu această destinație în bugetul de venituri și cheltuieli al Regiei. Plata indemnizației fixe lunare se va face de către Societate până la data de 10 a lunii următoare celei pentru care indemnizația fixă este cuvenită Directorului.

**6.2.** Să primească componenta variabilă a remunerației, în cuantum de două ori câștigul salarial mediu brut lunar pentru activitatea desfășurată conform obiectului principal de activitate, în condițiile realizării unui număr de minim 90 puncte, calculate conform anexei 1 la prezentul Contract. Acordarea componentei variabile se stabilește de către Adunarea Generală a Acționarilor la data aprobării situațiilor financiare anuale pentru anul precedent și va fi plătită în termen de maxim 90 zile de la aprobare.

**6.3.** Să beneficieze de diurnă și cheltuieli de delegare (transport, cazare, cheltuieli cu justificare ce pot fi decontate de către Societate conform legislației în vigoare) efectuate în interesul Regiei, conform celor prevăzute în Contractul colectiv de muncă încheiat la nivelul Regiei pe baza documentelor justificative și cu respectarea prevederilor legale în vigoare.

**6.4.** Să beneficieze de asistență de specialitate pentru fundamentarea deciziilor luate.

**6.5.** Sa beneficieze de prevederile contractului colectiv de munca aplicabil Regiei, referitoare la concediul de odihna anual si indemnizația aferenta concediului de odihna, concediu medical, zile libere pentru sărbători legale, căsătorie, nașterea unui copil, caz de deces al unui membru de familie.

**6.6.** Să utilizeze un autoturism de serviciu din proprietatea Regiei, întocmindu-se documente justificative corespunzătoare, pentru realizarea sarcinilor de serviciu;

**6.7**. Să folosească sistemele de comunicare ale Regiei (telefon fix, mobil, sistemele electronice si altele), în interes de serviciu;

**6.8.** Să beneficieze de decontarea altor cheltuieli legate de exercitarea mandatului, urmând ca aprobarea efectuării acestor cheltuieli și decontarea lor să se facă pe baza unui decont aprobat de Consiliul de Administrație.

**Obligațiile și drepturile Mandantului**

**Art. 7 Mandantul are următoarele obligații:**

**7.1.** Să asigure Directorului deplină libertate în îndeplinirea sarcinilor și obligațiilor care fac obiectul prezentului Contract, în condițiile Legislației Relevante și ale Actului Constitutiv.

**7.2.** Să evalueze periodic activitatea Directorului din punct de vedere al execuției Contractului, al Planului de administrare aprobat, al indicatorilor de performanță financiari și nefinanciari și al respectării Legislației Relevante.

**7.3.** În calitate de beneficiar direct a activității de conducere, realizată în condițiile acestui contract, mandantul are obligația de a pune la dispoziția Directorului datele, informațiile și mijloacele materiale și umane necesare realizării la termen și în bune condițiuni a obligațiilor ce îi revin.

**7.4.** Să asigure efectuarea formalităților aferente numirii Directorului, în vederea respectării legislației în vigoare și a Actului Constitutiv.

**Art. 8 Mandantul are următoarele drepturi:**

**8.1.** Sa pretindă Directorului îndeplinirea indicatorilor de performanță financiari și nefinanciari prevăzuți în Anexa 1 la prezentul Contract, a tuturor obligațiilor ce decurg din Contract, din Actul constitutiv sau din Legislația Relevantă.

**8.2.** În activitatea de urmărire a bunei execuții a prezentului Contract și verificarea îndeplinirii indicatorilor de performanță financiari și nefinanciari prevăzuți în Anexa 1 la prezentul Contract, mandantul are dreptul să solicite să i se prezinte ori de câte ori este necesar, situația economico-financiară și orice document privind îndeplinirea indicatorilor de performanță financiari și nefinanciari și a prevederilor Contractului.

**Art. 9 Indicatorii de performanță financiari și nefinanciari**

**9.1.** Indicatorii de performanță financiari și nefinanciari sunt prevăzuți în Anexa la Contract.

**9.2.** Indicatorii de performanță financiari și nefinanciari se vor revizui pe baza scrisorii de așteptări, în conformitate cu prevederile Normelor metodologice pentru stabilirea criteriilor de selecție, de întocmire a listei scurte de până la 5 candidați pentru fiecare post, a clasamentului acestora, a procedurii privind numirile finale, precum și a altor măsuri necesare implementării prevederilor Ordonanței de urgență a Guvernului nr. 109/2011 privind guvernanța corporativă a întreprinderilor publice din 28.09.2016, ce constituie Anexa 1 la Hotărârea nr. 639/2023 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice și a Planului de Administrare și se vor supune aprobării în conformitate cu O.U.G. nr. 109/2011 cu modificările și completările ulterioare.

**9.3.** Nerealizarea indicatorii de performată prevăzuți în Anexa 1 la Contract, pe toată perioada stării de alertă instituită prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19, aprobată cu modificări și completări prin Hotărârea Parlamentului României nr. 5/2020, cu modificările și completările ulterioare și pe toată perioada ulterioară a realizării managementului consecințelor, raportat la evoluția situației epidemiologice și a situației economice generale ce se va constata după încetarea stării de alertă, nu pot fi invocați ca motiv de încetare înainte de termen a contractului de mandat.

**Art. 10 Remunerația Mandatarului**

Remunerația Mandatarului este stabilită conform art. 6.1 si 6.2. Se vor reține direct de către Societate și se vor vira de către aceasta impozitele, taxele și contribuțiile cu reținere la sursă, în conformitate cu dispozițiile legale în vigoare.

**Art. 11 Loialitate. Confidențialitate**

**11.1.** Directorul este obligat să-și folosească întreaga capacitate de muncă în interesul Regiei și să-și exercite mandatul cu loialitate;

**11.2.** Directorului îi sunt interzise pe perioada derulării Contractului de mandat, orice activități în beneficiul unor societăți/companii concurente, altor persoane juridice cu același domeniu de activitate sau altor persoane ce se află în relații de comerț cu Societatea;

**11.3.** Această interdicție se extinde și asupra soțului sau soției Directorului, precum și asupra rudelor și afinilor acestuia până la gradul al IV-lea inclusiv, care dețin funcții de conducere în cadrul întreprinderilor prevăzute la art. 11, alin. 11.2 .

**11.4.** Pe toată perioada Contractului și pe o perioadă de 3 (trei) ani de la încetarea acestuia din orice cauză, Directorul este obligat să păstreze confidențialitatea datelor de informații referitoare la activitatea Regiei și să nu concureze neloial Societatea, sub sancțiunea plății de despăgubiri pentru prejudiciul cauzat de nerespectarea prevederilor legislației în vigoare.

**Art. 12 Răspunderea părților**

**12.1.** Răspunderea Directorului este angajată în cazul nerespectării prevederilor legale, inclusiv a Legislației Relevante, ale Actului Constitutiv al Regiei, ale hotărârilor Consiliului de Administrație și ale dispozițiilor contractului.

**12.2.** Pentru neîndeplinirea sau îndeplinirea necorespunzătoare a obligațiilor prevăzute în contract, părțile răspund potrivit legislației în vigoare.

**12.3.** Directorul răspunde pentru deciziile si masurile adoptate în exercitarea mandatului și care aduc prejudicii Regiei.

**12.4.** Directorul răspunde pentru prejudiciile cauzate Regiei, cu excepția cazului în care a înștiințat în scris Consiliul de Administrație despre opoziția sa la deciziile luate, care au condus la producerea prejudiciilor.

**12.5.** În cazul revocării fără justă cauză a Directorului, Societatea va plăti Directorului daune-interese în cuantum a cel mult 3 (trei) indemnizații fixe lunare. În cazul în care de la data revocării fără justă cauză până la expirarea mandatului sunt mai puțin de 3 (trei) luni, despăgubirea va fi egală cu numărul de indemnizații fixe lunare rămase până la expirarea mandatului.

**12.6.** În scopul prezentului Contract, noțiunea de "justă cauză" va însemna o revocare de către reprezentanții Consiliului de Administrație, bazată pe acțiuni întreprinse de Directorul care:

**(i)** încalcă prevederile Legislației Relevante ori ale legislației incidente aplicabile activității Regiei,

**(ii)** încalcă prevederile Regulamentului de organizare și funcționare a Regiei ori ale Actului Constitutiv,

**(iii)** aduc prejudicii Regiei,

**(iv)** încalcă sau nu aduc la îndeplinire mandatul acordat de Mandant prin contract, sau

**(v)** fraudează interesele legitime ale Regiei, oricare dintre acestea, fără limitare, fiind de natură să conducă la pierderea încrederii Mandantului în Directorul.

**12.7**. Dacă Mandantul a decis pornirea acțiunii în răspundere împotriva Directorului, contractul încetează de drept de la data la care Mandatarul a fost notificat cu privire la acest aspect.

**12.8**. Mandantul nu răspunde pentru actele sau faptele ilicite cauzatoare de prejudicii, comise de Directorul prin exercitarea calității de conducător al Regiei.

**12.9.** Directorul răspunde pentru prejudiciile cauzate Regiei pentru actele îndeplinite de personalul din subordine, în cazul în care dauna nu s-ar fi produs dacă el ar fi exercitat supravegherea impusă de îndatoririle funcției sale.

**12.10.** Directorul va răspunde de implementarea Planului de Administrare al Regiei și de îndeplinirea indicatorilor de performanță financiari și nefinanciari stabilite prin contract.

**12.11.** Cauzele de forță majoră, definite conform legii, exonerează părțile de răspunderea contractuală.

**Art. 13 Forța Majoră**

**13.1** Fiecare parte poate suspenda îndeplinirea oricărei obligații din prezentul contract pentru orice perioadă în care este împiedicată să execute obligația respectivă, ca rezultat direct al unui eveniment de Forță Majoră.

**13.2.** Notificarea forței majore:

(1) Pentru a avea efecte exoneratoare de răspundere, atât începutul cât și sfârșitul evenimentului de Forță Majoră trebuie notificate celeilalte părți în termen de 3 zile de la apariție. Omisiunea notificării va face ca partea care nu s-a conformat să suporte toate daunele provocate celeilalte părți prin neanunțarea la termen.

(2) Partea care invocă Forța Majoră are obligația prezentării celeilalte părți, în termen de 15 zile de la producerea cazului de Forță Majoră și a certificatului eliberat de entitățile abilitate.

(3) În cazul în care Forța Majoră este constatată prin Decret promulgat de Președintele României nu mai este necesară o altă dovadă decât dovada personală că partea contractantă care o invocă a fost afectat sau împiedicat de respectivă cauză de forță majoră să îndeplinească obligațiile asumate contractual.

**13.3.** În cazul în care evenimentul de Forță Majoră se prelungește pentru o perioadă mai mare de 30 de zile, partea căreia i se opune cazul de Forță Majoră poate decide încetarea contractului, care va opera în mod automat, fără intervenția vreunei instanțe sau îndeplinirea altor formalități, în baza unei simple notificări transmise părții care invocă cazul de Forță Majoră.

**Art. 14 Modificarea Contractului de Mandat**

Prevederile Contractului pot fi modificate, după o prealabilă notificare emisă de partea interesată, cu acordul ambelor părți, prin Act adițional. Contractul va fi adaptat corespunzător reglementărilor legale în vigoare care îi sunt aplicabile.

**Art. 15 Încetarea Contractului de Mandat**

**15.1** Părțile semnatare ale contractului de mandat stabilesc că acesta își încetează efectele în una sau mai multe din următoarele situații:

a) expirarea perioadei pentru care a fost încheiat;

b) demararea în instanță a acțiunii în răspundere de către Mandant, împotriva Directorului;

c) renunțarea Directorului la contractul de mandat, prin transmiterea unei notificări scrise, conform art. 5 pct. A, alin. 5.3.13 din contract;

d) acordul de voință al părților, consemnat și comunicat în scris, chiar și prin mijloace electronice care asigură transmiterea textului la distanță;

e) intervenirea unui caz de incompatibilitate prevăzut de lege;

f)decesul sau punerea sub interdicție judecătorească a Directorului;

g) insolvența ori lichidarea/falimentul Regiei, declarată și înregistrată conform prevederilor legale;

h) în cazul schimbării formei juridice a Regiei, sau în caz de fuziune, divizare, dizolvare sau în cazul desființării Regiei prin orice alte forme prevăzute de lege după finalizarea deplină a acestor proceduri;

i) revocarea înainte de termen a Directorului de către Mandant, fără implicarea oricărei alte formalități și fără intervenția instanțelor judecătorești competente. Într-un asemenea caz, Societatea nu este obligată să achite Directorului nicio compensație, despăgubire sau orice fel de daune interese, cu excepția cazului când revocarea survine fără justă cauză;

j) revocarea mandatului de către Mandant, în situația în care Directorul se face vinovat de săvârșire, a unor fapte grave, de natură penală, dovedite în instanțele competente, privind activitatea desfășurată în baza contractului;

k) în cazul în care Directorul este incapabil de a-și îndeplini obligațiile asumate prin contract din motive neimputabile, pentru o perioadă de 30 zile calendaristice consecutive în decursul unui an de zile, de la data notificării Regiei de către Directorul cu privire la starea de incapacitate. În acest sens, Directorul este obligat să notifice Societatea cu privire la starea de incapacitate și să anexeze dovezile aferente în ziua imediat următoare expirării acestui termen.

l) în cazul neîndeplinirii de către Directorul a indicatorilor de performanță financiari și nefinanciari din Anexa nr. 1 la prezentul contract, cu excepția cazului în care acesta face dovada că a depus toate diligențele și a întreprins toate măsurile necesare pentru îndeplinirea acestora iar din motive independente de voința sa ori pentru intervenirea unei cauze de forță majoră, acest fapt nu s-a putut realiza.

m) în cazul refuzului Directorului de a corela Planul de Administrare și indicatorii de performanță financiari și nefinanciari rezultați din acesta, după revizuire,

n) în caz de forță majoră în condițiile art. 13.

o) de drept, în cazurile prevăzute de reglementările și dispozițiile legale în vigoare.

**15.2** Independent de prevederile de mai sus, Mandantul va notifica Directorul cu privire la cauzele de revocare sau de reziliere a contractului. Cu aplicarea dispozițiilor art. 12.6 din prezentul contract, Directorul are dreptul la plățile compensatorii prevăzute la art. 12.5 din prezentul contract doar în cazul revocării mandatului său de către Mandant fără justă cauză. Nici o altă cauză de încetare a acestui contract nu va da naștere la nici un alt drept la compensații sau la alte drepturi bănești, de orice altă natură.

**15.3** La data încetării prezentului contract, Directorul va returna de îndată Regiei toate documentele, informațiile în formă materială furnizate de Societate și aflate în posesia sa, precum și toate bunurile încredințate pentru a fi folosite de către acesta în baza acestui contract.

**15.4** La data încetării prezentului contract, indiferent de motiv, Directorul va prezenta în mod obligatoriu Mandantului raportul său privind activitatea pe perioada în care a fost mandatar și va preda sarcinile sale administrative Consiliului de Administrație sau directorului nou numit, în termen de 15 de zile de la încetarea contractului.

**15.5** În cazul începerii urmăririi penale pentru infracțiunile prevăzute la art. 6 din Legea societăților nr. 31/1990, republicată, cu modificările și completările ulterioare, contractul se suspendă până la data încetării motivului de suspendare.

**Art. 16 Litigii**

**16.1**. Orice neînțelegeri izvorâte din încheierea, interpretarea, executarea sau modificarea clauzelor prezentului Contract se soluționează pe cale amiabilă, în termen de cel mult 30 de zile calendaristice de la notificare.

**16.2**. Orice dispută care nu poate fi soluționată conform art. 16.1. din prezentul Contract, va fi supusă instanțelor judecătorești competente din România.

**Art. 17 Alte clauze**

**17.1** Cu excepția cazurilor prevăzute expres prin prezentul Contract, nicio parte nu va avea dreptul să transfere, să cedeze ori să delege drepturile și obligațiile sale din prezentul contract, în tot sau în parte, fără consimțământul scris prealabil al celeilalte părți.

**17.2.** Orice comunicare, înștiințare, solicitare, instrucțiune sau alt document de comunicat în baza prezentului contract de către o parte va fi în formă scrisă și va fi considerat(ă) ca fiind comunicat(ă) (i) în momentul primirii, dacă este înmânat(ă) personal, prin curier sau serviciu de curierat, sau de către executorul judecătoresc (ii) la data primirii documentului, dacă este trimis(ă) prin email, fax sau altă transmisie prin cablu (iii) la data primirii documentului, dacă este trimis(ă) prin poștă prin scrisoare recomandată cu confirmare de primire.

**17.3**. În cazul în care, oricare dintre părți își schimbă adresa arătată în contract, aceasta va notifica în scris cealaltă parte în acest sens. Noua adresă va fi considerată adresa la care urmează să fie trimise toate înștiințările în baza prezentului contract numai după ce cealaltă parte a fost informată cu privire la schimbarea respectivă. Pe durata întregului mandat sumele prevăzute ca indemnizație (componenta fixă), stabilită conform contractului se vor plăti sub rezerva aprobării fiecărui Buget de venituri și cheltuieli anual al Regiei. Neexercitarea sau exercitarea cu întârziere de către o parte a oricărui drept din prezentul contract nu va fi considerată o renunțare la dreptul respectiv, iar exercitarea singulară sau parțială a oricărui astfel de drept nu va împiedica exercitarea din nou sau în viitor a acelui drept sau a oricărui alt drept, în condițiile legii. În cazul în care orice prevedere din prezentul contract sau orice aplicare a acesteia este considerată nulă, ilegală sau inaplicabilă, validitatea, legalitatea și aplicabilitatea restului prevederilor acestui contract nu vor fi afectate; prevederile în cauză vor fi înlocuite de drept cu dispozițiile legale aplicabile.

**17.4.** Prevederile prezentului contract vor fi guvernate, interpretate și puse în aplicare în conformitate cu legea română.

**17.5.** Nici o prevedere din prezentul contract nu va fi interpretată că generează sau că reglementează raporturi de muncă între Societate și Mandatar.

**Art. 18 Dispoziții finale**

**18.1**. Directorul declară și susține că își însușește și își asumă prevederile Planului de Administrare aprobat de Consiliul de Administrație, document care include strategia de management pe durata mandatului pentru atingerea indicatorilor de performanță financiari și nefinanciari prevăzuți în Anexa 1 la prezentul contract, astfel cum este după caz, completat și revizuit conform prevederilor Legislației Relevante și prezentului contract, în caz contrar urmând a fi revocat de Mandant fără plata vreunei despăgubiri.

**18.2.** Anexa 1 la prezentul contract va fi modificată prin act adițional, anual sau de câte ori va exista o cauză de forță majoră sau criză economică națională/internațională. În cazul revizuirii indicatorilor de performanță financiari și nefinanciari aceștia se vor supune consultării și/sau aprobării Adunării Generale a Acționarilor în conformitate Legislația Relevantă.

**18.3.** Prezentul contract se completează după caz, cu prevederile O.U.G. 109/2011 privind guvernanța corporativă a întreprinderilor publice, cu modificările și completările ulterioare, cu cele ale Legii nr. 31/1990 privind societățile, cu modificările și completările ulterioare, cu Codul civil precum și cu Regulamentul de organizare și funcționare al Regiei.

**18.4**. Anexa 1– indicatori de performanță financiari și nefinanciari și Anexa 2– obligații de neconcurentă sunt parte integrantă din prezentul Contract."

Prezentul Contract care conține \_\_11\_\_\_ pagini (inclusiv anexele), s-a încheiat astăzi 01.10.2025, în limba română, la sediul Mandantului, în 2 exemplare originale, din care 1 exemplar pentru Directorul și 1 exemplar pentru Mandant.

MANDANT, MANDATAR,

CONSILIUL DE ADMINISTRAȚIE prin Președinte DIRECTOR

[...] [...]