**ANEXA 3**

la Planul de selecție – Componenta integrală  
**Profilul candidatului pentru funcțiile de Director General și Director Economic(Financiar)**  **ale Societății Ecoaqua S.A.**

**I. Cerințe eliminatorii**

Pentru a putea fi acceptat în procedura de selecție, candidatul trebuie să îndeplinească cumulativ următoarele condiții eliminatorii:

1. **Studii universitare** de lungă durată, absolvite cu diplomă de licență, într-un domeniu relevant pentru funcțiile de Director General sau Director Economic(Financiar) (economic, tehnic, juridic, administrativ);
2. **Experiență profesională** de minimum 7 ani și experiență în funcții de conducere în sectorul serviciilor de utilități publice
3. **Integritate morală și profesională**, dovedită prin declarațiile pe propria răspundere anexate la dosarul de candidatură;
4. **Lipsa situațiilor de incompatibilitate și conflict de interese**, conform legislației aplicabile (O.U.G. nr. 109/2011, Legea nr. 161/2003, Legea nr. 176/2010);
5. **Absența antecedentelor disciplinare sau penale** – candidatul nu a fost destituit dintr-o funcție publică și nu i-a încetat contractul individual de muncă pentru motive disciplinare în ultimii 5 ani și nu are condamnări penale care îl fac incompatibil cu exercitarea funcției;
6. **Neimplicare în activități de poliție politică**;
7. **Capacitate deplină de exercițiu** și stare de sănătate corespunzătoare funcției.

**II. Criterii și competențe generale evaluabile**

Candidatul va fi evaluat pe baza următoarelor criterii de competență și aptitudini:

**A. Competențe profesionale și manageriale**

* Cunoștințe și experiență în conducerea organizațiilor complexe;
* Capacitatea de a formula și implementa strategii de dezvoltare;
* Abilități de coordonare a echipelor și de mobilizare a resurselor;
* Experiență în managementul proiectelor de investiții.

**B. Competențe economico-financiare și operaționale**

* Capacitatea de a gestiona resurse financiare și materiale;
* Experiență în fundamentarea politicilor tarifare și în administrarea bugetelor;
* Capacitatea de a monitoriza indicatori economici și de a fundamenta decizii financiare;
* Cunoștințe privind funcționarea infrastructurii și serviciilor publice de utilități.

**C. Competențe strategice și de guvernanță corporativă**

* Capacitatea de planificare pe termen mediu și lung;
* Respectarea principiilor de transparență și responsabilitate;
* Abilități de raportare și comunicare cu Consiliul de Administrație, acționarii și autoritățile publice;
* Experiență în relația cu organisme de reglementare și parteneri instituționali.

**D. Integritate, etică și conformitate legală**

* Conduită profesională și morală ireproșabilă;
* Respectarea cadrului legal și normativ aplicabil;
* Asumarea principiilor de etică, integritate și responsabilitate;
* Absența incompatibilităților și a conflictelor de interese.

**III. Cerințe specifice Ecoaqua S.A.**

Având în vedere domeniul de activitate și obiectivele strategice, candidatul trebuie să demonstreze:

* Capacitatea de a conduce proiecte majore de infrastructură finanțate din fonduri europene;
* Competență în reducerea pierderilor de apă și creșterea eficienței energetice;
* Experiență în digitalizarea proceselor operaționale (ERP, SCADA, GIS, CRM);
* Abilități de optimizare a costurilor și de creștere a productivității;
* Angajament pentru protecția mediului și aplicarea standardelor europene de sustenabilitate;
* Orientare către client și asigurarea furnizării de servicii de apă și canalizare la standarde ridicate de calitate, siguranță și continuitate.